**נבחרת קמרון בכדורגל** היא נבחרת הכדורגל הלאומית של מדינת קמרון. הדירוג הנוכחי של נבחרת קמרון ברשימת הדירוג של פיפ"א, הוא המקום ה-51 בעולם, נכון ל-15 בפברואר 2024; הניקוד הוא 1,452.59 - עלייה של 5 נקודות לעומת ניקוד קודם. דירוג השיא 11 נמדד לראשונה בנובמבר 2006, והדירוג הנמוך ביותר 79 נמדד לראשונה בפברואר 2013.

קמרון היא הנבחרת האפריקאית בעלת מספר ההופעות הגבוה ביותר בטורניר גביע העולם בכדורגל, עם 8 הופעות עד כה. הישג השיא של הנבחרת בטורניר היה ב-1990, כשהגיעה עד לשלב רבע הגמר, שבו הודחה על ידי אנגליה לאחר הארכה. הישג זה הפך את נבחרת קמרון לנבחרת האפריקאית הראשונה בהיסטוריה שהעפילה לשלב רבע הגמר של הטורניר. באותו טורניר ניצחה נבחרת קמרון במשחק הפתיחה את אלופת העולם דאז, ארגנטינה, בתוצאה 1:0.

לזכותה של נבחרת קמרון 5 זכיות בטורניר גביע אפריקה לאומות, בשנים 1984, 1988, 2000, 2002 ו-2017, וזכייה במדליית זהב באולימפיאדת סידני ב-2000. הנבחרת הגיעה לגמר גביע הקונפדרציות 2003.

היסטוריה
--------

### השנים הראשונות

נבחרת קמרון שיחקה את משחקה הבינלאומי הראשון בשנת 1960, ובו הביסה את סומליה 2-9. היא השתתפה לראשונה במוקדמות אליפות אפריקה בכדורגל 1968, אולם לא הצליחה להעפיל לטורניר הגמר.

קמרון השתתפה לראשונה במוקדמות המונדיאל של 1970, אולם הודחה כבר בסיבוב המוקדמות הראשון על ידי נבחרת ניגריה ולא העפילה לטורניר הגמר.

קמרון העפילה לראשונה לאליפות אפריקה בשנת 1970, והודחה בשלב הבתים. כעבור שנתיים, בשנת 1972, אירחה קמרון את אליפות אפריקה וסיימה במקום השלישי. עד תום העשור כשלה נבחרת קמרון בניסיונותיה להעפיל לטורנירי הגמר של המונדיאל ושל אליפות אפריקה.

### מונדיאל 1982

לקראת מונדיאל 1982 הוחלט להגדיל את מספר הנבחרות המשתתפות מ-16 ל-24, ובעקבות זאת הוגדל מספר הנציגות האפריקאיות בטורניר מנציגה אחת לשתיים. נבחרת קמרון הצליחה להעפיל לראשונה בתולדותיה למונדיאל 1982, בצוותא עם נבחרת אלג'יריה, לאחר שהדיחה במוקדמות את נבחרות מלאווי, זימבבואה, זאיר ומרוקו. קמרון העפילה גם לאליפות אפריקה שנערכה כשלושה חודשים לפני המונדיאל, אך סיימה את כל משחקיה בתיקו והודחה בשלב הבתים.

במונדיאל 1982 סיימה קמרון בתיקו 0-0 עם נבחרות פולין ופרו וכן סיימה בתיקו 1-1 עם נבחרת איטליה, שלבסוף זכתה בגביע. בעקבות שלוש תוצאות התיקו הודחה קמרון בשלב הבתים בגלל שער זכות אחד פחות מנבחרת איטליה שסיימה במקום השני עם אותו מספר נקודות. עם זאת, קמרון הייתה הנבחרת האפריקאית הראשונה שסיימה מונדיאל ללא הפסד, והופעתה בטורניר נחשבה למכובדת. גרגויר מבידה הבקיע את השער היחיד של קמרון בטורניר.

כעבור שנתיים זכתה קמרון לראשונה באליפות אפריקה, לאחר ניצחון 1-3 על ניגריה במשחק הגמר.

קמרון לא הצליחה להעפיל למונדיאל 1986, אולם סיימה שנייה באליפות אפריקה שנערכה באותה שנה, וכן זכתה בפעם השנייה באליפות אפריקה בשנת 1988, לאחר ניצחון 0-1 על ניגריה במשחק הגמר.

### מונדיאל 1990

פריצתה הגדולה של קמרון לתודעת עולם הכדורגל התרחשה במונדיאל 1990. במשחק הפתיחה של הטורניר הדהימה הנבחרת את אלופת העולם ארגנטינה בניצחון 0-1 משער של פרנסואה אומאם-ביאיק. בהמשך ניצחה קמרון את רומניה 1-2 מצמד שערים של כוכבה הגדול של הנבחרת, רוז'ה מילה. במשחקה האחרון בשלב הבתים הובסה קמרון 4-0 על ידי נבחרת ברית המועצות, במשחקה האחרון במסגרת המונדיאל לפני התפרקותה, אולם סיימה במקום הראשון בבית. הייתה זו הפעם הראשונה בתולדות המונדיאל שנבחרת מסיימת ראשונה בשלב הבתים עם מאזן שערים שלילי. בשלב שמינית הגמר ניצחה קמרון את קולומביה 1-2 בהארכה, שוב מצמד שערים של רוז'ה מילה, שסיים את הטורניר כמבקיע הבולט של קמרון עם ארבעה שערים. קמרון הפכה בזאת לנבחרת האפריקאית הראשונה בהיסטוריה שהעפילה לשלב רבע הגמר במונדיאל.

בשלב רבע הגמר התמודדה קמרון מול אנגליה במשחק שנחשב לאחד האיכותיים ביותר בטורניר, אם לא האיכותי שבהם. האנגלים הובילו 1-0 במשחק, אולם קמרון הפתיעה כשהפכה את התוצאה ל-1-2 משערים של עמנואל קונדה ויוג'ין אקקה. גארי ליניקר האנגלי מנע סנסציה נוספת כאשר השווה את התוצאה 7 דקות לסיום, והבקיע שער נוסף בהארכה כדי לקבוע ניצחון 2-3 לאנגלים. שני שעריו של ליניקר נכבשו בבעיטות עונשין.

הופעתה של קמרון בטורניר נחשבה למוצלחת ביותר של נבחרת אפריקאית במונדיאל, בשנת 2002 הצליחה סנגל לשחזר את הישגה של קמרון ולהעפיל לרבע הגמר. בשנת 2010 הצליחה גם נבחרת גאנה לשחזר אותו הישג. הישגה של קמרון, אשר שם את הכדורגל האפריקאי על מפת הכדורגל העולמי, תרם להגדלת מספר הנציגות האפריקאיות במונדיאל משתיים לשלוש.

### מונדיאל 1994

ארבע שנים לאחר ההישג הגדול באיטליה העפילה קמרון בפעם השנייה ברציפות למונדיאל, שנערך בארצות הברית. הפעם אכזבה קמרון בתיקו 2-2 מול שוודיה ותבוסות 3-0 לברזיל ו-6-1 מול רוסיה. רוז'ה מילה הבקיע את השער לקמרון ובכך הפך, בגיל 42, למבקיע המבוגר ביותר בהיסטוריה של המונדיאל.

### מונדיאל 1998

במונדיאל 1998 התמודדה קמרון לראשונה ללא רוז'ה מילה שפרש. קמרון סיימה בתיקו 1-1 עם אוסטריה, הובסה 3-0 מול איטליה וסיימה בתיקו 1-1 נוסף מול צ'ילה. בכך סיימה הנבחרת במקום האחרון בבית, והודחה בשלב הבתים. משורותיה הורחקו שלושה שחקנים, יותר מכל נבחרת אחרת בטורניר, אף על פי ששיחקה רק בשלושה משחקים בטורניר.

### מונדיאל 2002

שנתיים לאחר מונדיאל 1998 שבה קמרון וזכתה באליפות אפריקה בפעם השלישית, שוב לאחר ניצחון על ניגריה בגמר, הפעם בבעיטות הכרעה מ-11 מטר לאחר 2-2 בתום הארכה.

בשנת 2001 השתתפה קמרון לראשונה בגביע הקונפדרציות, והודחה בשלב הבתים.

בשנת 2002 השלימה קמרון זכייה שנייה ברציפות ורביעית בסך הכל באליפות אפריקה, לאחר ניצחון על סנגל בבעיטות הכרעה מ-11 מטר לאחר 0-0 בתום הארכה.

אולם בהמשך השנה, במונדיאל 2002, הייתה זו סנגל שהפתיעה והצליחה לשחזר את הישגה של קמרון משנת 1990, בעוד שקמרון החמיצה את העלייה משלב הבתים. קמרון פתחה את משחקיה בטורניר בתיקו 1-1 מול אירלנד ובהמשך ניצחה את ערב הסעודית 0-1. במשחקה האחרון בשלב הבתים הפסידה קמרון 2-0 לגרמניה, וסיימה במקום השלישי בבית.

### מונדיאל 2010

בשנת 2003 העפילה קמרון לגמר טורניר גביע הקונפדרציות, ובו הפסידה לצרפת 1-0 בהארכה. אולם טורניר זה זכור לרעה עקב מותו של מארק ויוויאן פואה שהתמוטט במהלך משחק חצי הגמר נגד קולומביה ונפטר מספר שעות לאחר מכן.

קמרון כשלה בניסיונה להעפיל למונדיאל 2006, לאחר שסיימה במקום השני בבית המוקדם אחרי חוף השנהב, ובכך נעדרה ממשחקי המונדיאל לראשונה לאחר ארבע הופעות רצופות. באליפות אפריקה בשנת 2008 התאוששה קמרון והגיעה עד לגמר הטורניר, שבו הפסידה למצרים 1-0.

קמרון שבה והעפילה למונדיאל 2010, ושובצה בבית המוקדם עם נבחרות הולנד, דנמרק ויפן. הטורניר עצמו היה כישלון עבור קמרון, שכן היא הפסידה בכל שלושת משחקיה וסיימה אחרונה בשלב הבתים. הכישלון הועצם בכך שדווקא בגביע העולם הראשון שנערך על יבשת אפריקה רשמה קמרון את ההופעה הגרועה בתולדותיה ולראשונה הפסידה בכל משחקיה בטורניר.

### מונדיאל 2014

קמרון העפילה למונדיאל 2014, אך שוב הפסידה בכל משחקיה בשלב הבתים בפעם השנייה ברציפות וסיימה אחרונה בבית. קמרון הפסידה למקסיקו 1-0, הובסה על ידי קרואטיה 4-0 ולסיום הובסה 4-1 על ידי ברזיל המארחת. בכך רשמה קמרון טורניר גרוע אף יותר מהטורניר הקודם.
בשנת 2017 זכתה קמרון באופן מפתיע באליפות אפריקה בפעם החמישית בתולדותיה, על אף ששיחקה בטורניר עם סגל משני. במשחק הגמר גברה קמרון על מצרים 1-2.
בעקבות זכייתה, העפילה קמרון לטורניר גביע הקונפדרציות בפעם השלישית בתולדותיה ובו הודחה בשלב הבתים.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| 1930 עד 1958 | הייתה חלק מצרפת |
| צ'ילהצ'ילה 1962 | לא נרשמה |
| אנגליהאנגליה 1966 | פרשה |
| מקסיקומקסיקו 1970 | לא העפילה |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 | סיבוב ראשון | 3 | 0 | 3 | 0 | 1 | 1 |
| מקסיקומקסיקו 1986 | לא העפילה |
| איטליהאיטליה 1990 | רבע גמר | 5 | 3 | 0 | 2 | 7 | 9 |
| ארצות הבריתארצות הברית 1994 | סיבוב ראשון | 3 | 0 | 1 | 2 | 3 | 11 |
| צרפתצרפת 1998 | סיבוב ראשון | 3 | 0 | 2 | 1 | 2 | 5 |
| קוריאה הדרומיתקוריאה הדרומית יפןיפן 2002 | סיבוב ראשון | 3 | 1 | 1 | 1 | 2 | 3 |
| גרמניהגרמניה 2006 | לא העפילה |
| דרום אפריקהדרום אפריקה 2010 | סיבוב ראשון | 3 | 0 | 0 | 3 | 2 | 5 |
| ברזילברזיל 2014 | סיבוב ראשון | 3 | 0 | 0 | 3 | 1 | 9 |
| רוסיהרוסיה 2018 | לא העפילה |
| קטר (מדינה)קטר (מדינה) 2022 | סיבוב ראשון | 3 | 1 | 1 | 1 | 4 | 4 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 8/16 | 25 | 4 | 8 | 13 | 21 | 47 |

* משחקי תיקו כוללים גם משחקים שהוכרעו בבעיטות הכרעה

כל גביעי אפריקה
---------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| סודאן 1956סודאן 1956 1957 | הייתה חלק מצרפת |
| מצרים (1958-1972)מצרים (1958-1972) 1959 |
| אתיופיה (1897–1975)אתיופיה (1897–1975) 1962 | לא הייתה חברה בCAF |
| גאנהגאנה 1963 |
| תוניסיהתוניסיה 1965 | לא נרשמה |
| אתיופיה (1897–1975)אתיופיה (1897–1975) 1968 | לא העפילה |
| סודאן 1956סודאן 1956 1970 | סיבוב ראשון | 3 | 2 | 0 | 1 | 7 | 5 |
| קמרוןקמרון 1972 | מקום שלישי | 5 | 3 | 1 | 1 | 10 | 5 |
| מצריםמצרים 1974 | לא העפילה |
| אתיופיה (1975–1987, 1991–1996)אתיופיה (1975–1987, 1991–1996) 1976 |
| גאנהגאנה 1978 |
| ניגריהניגריה 1980 |
| לוב (1977-2011)לוב (1977-2011) 1982 | סיבוב ראשון | 3 | 0 | 3 | 0 | 1 | 1 |
| חוף השנהבחוף השנהב 1984 | **מקום ראשון** | 5 | 3 | 1 | 1 | 9 | 3 |
| מצריםמצרים 1986 | מקום שני | 5 | 3 | 2 | 0 | 8 | 5 |
| מרוקומרוקו 1988 | **מקום ראשון** | 5 | 3 | 2 | 0 | 4 | 1 |
| אלג'יריהאלג'יריה 1990 | סיבוב ראשון | 3 | 1 | 0 | 2 | 2 | 3 |
| סנגלסנגל 1992 | מקום רביעי | 5 | 2 | 2 | 1 | 4 | 3 |
| תוניסיהתוניסיה 1994 | לא העפילה |
| דרום אפריקהדרום אפריקה 1996 | סיבוב ראשון | 3 | 1 | 1 | 1 | 5 | 7 |
| בורקינה פאסובורקינה פאסו 1998 | רבע גמר | 4 | 2 | 1 | 1 | 5 | 4 |
| גאנהגאנה ניגריהניגריה 2000 | **מקום ראשון** | 6 | 3 | 2 | 1 | 11 | 5 |
| מאלימאלי 2002 | **מקום ראשון** | 6 | 5 | 1 | 0 | 9 | 0 |
| תוניסיהתוניסיה 2004 | רבע גמר | 4 | 1 | 2 | 1 | 7 | 6 |
| מצריםמצרים 2006 | רבע גמר | 4 | 3 | 1 | 0 | 8 | 2 |
| גאנהגאנה 2008 | מקום שני | 6 | 4 | 0 | 2 | 14 | 8 |
| אנגולהאנגולה 2010 | רבע גמר | 4 | 1 | 1 | 2 | 6 | 8 |
| גבוןגבון גינאה המשווניתגינאה המשוונית 2012 | לא העפילה |
| דרום אפריקהדרום אפריקה 2013 |
| גינאה המשווניתגינאה המשוונית 2015 | סיבוב ראשון | 3 | 0 | 2 | 1 | 2 | 3 |
| גבוןגבון 2017 | **מקום ראשון** | 6 | 3 | 3 | 0 | 7 | 3 |
| מצריםמצרים 2019 | שמינית גמר | 4 | 1 | 2 | 1 | 4 | 3 |
| קמרוןקמרון 2021 | מקום שלישי | 7 | 4 | 3 | 0 | 14 | 7 |
| חוף השנהבחוף השנהב 2023 | שמינית גמר | 4 | 1 | 1 | 2 | 5 | 8 |
| מרוקומרוקו 2025 |  |  |  |  |  |  |  |
| **סה"כ** | 21/34 | 95 | 46 | 31 | 18 | 142 | 90 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 |
| מקסיקומקסיקו 1999 |
| קוריאה הדרומיתקוריאה הדרומית יפןיפן 2001 | מחזיקת גביע אפריקה לאומות 2000 | סיבוב ראשון | 3 | 1 | 0 | 2 | 2 | 4 |
| צרפתצרפת 2003 | זוכת גביע אפריקה 2002 | מקום שני | 5 | 3 | 1 | 1 | 3 | 1 |
| גרמניהגרמניה 2005 | לא העפילה |
| דרום אפריקהדרום אפריקה 2009 |
| ברזילברזיל 2013 |
| רוסיהרוסיה 2017 | זוכת גביע אפריקה לאומות 2017 | סיבוב ראשון | 3 | 0 | 1 | 2 | 2 | 6 |
| **סה"כ** |  | 3/10 | 11 | 4 | 2 | 5 | 7 | 11 |

סגל שחקנים
----------

סגל הנבחרת לקראת מונדיאל 2022 (ההופעות והשערים מעודכנים ל-18 בנובמבר 2022):

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | סימון אנגפנדואטנבו | 12 באפריל 2003 | 0 | 0 | צרפתצרפת מרסיי |
| 16 | שוער | דוויס אפאסי | 2 בפברואר 1993 | 5 | 0 | ערב הסעודיתערב הסעודית אבהא |
| 23 | שוער | אנדרה אוננה | 2 באפריל 1996 | 33 | 0 | אנגליהאנגליה מנצ'סטר יונייטד |
|  |
| 3 | הגנה | ניקולאס נקולו | 27 במרץ 1990 | 78 | 2 | יווןיוון אריס סלוניקי |
| 4 | הגנה | כריסטופר וו | 18 בספטמבר 2001 | 3 | 0 | צרפתצרפת רן |
| 17 | הגנה | אוליבייה אמביאזו | 15 באוגוסט 1997 | 11 | 0 | ארצות הבריתארצות הברית פילדלפיה יוניון |
| 19 | הגנה | קולינס פאי | 13 באוגוסט 1992 | 52 | 0 | ערב הסעודיתערב הסעודית אל-טאי |
| 21 | הגנה | ז'אן-שארל קסטייטו | 26 בינואר 1995 | 14 | 0 | צרפתצרפת נאנט |
| 24 | הגנה | אנזו אבוסה | 11 במרץ 1999 | 2 | 0 | איטליהאיטליה אודינזה |
| 25 | הגנה | נוהו טולו | 23 ביוני 1997 | 18 | 0 | ארצות הבריתארצות הברית סיאטל סאונדרס |
|  |
| 2 | קשר | ז'רום אנגום אמבקלי | 30 בספטמבר 1998 | 2 | 0 | קמרוןקמרון קולומבה ספורטיב |
| 5 | קשר | גאל אונדואה | 4 בנובמבר 1995 | 4 | 0 | גרמניהגרמניה הנובר |
| 8 | קשר | אנדרה-פרנק זמבו אנגיסה | 16 בנובמבר 1995 | 43 | 5 | איטליהאיטליה נאפולי |
| 14 | קשר | סמואל ז'ואה | 14 בדצמבר 1997 | 22 | 0 | בלגיהבלגיה מכלן |
| 15 | קשר | פייר קונדה | 26 ביולי 1995 | 32 | 1 | יווןיוון אולימפיאקוס |
| 18 | קשר | מרטין אונגלה | 16 במרץ 1998 | 19 | 0 | איטליהאיטליה הלאס ורונה |
| 22 | קשר | אוליבייה אנצ'אם | 9 בפברואר 1996 | 3 | 0 | אנגליהאנגליה סוונסי סיטי |
|  |
| 6 | חלוץ | מומי אנגמלאו | 9 ביולי 1994 | 42 | 4 | רוסיהרוסיה דינמו מוסקבה |
| 7 | חלוץ | ז'ורז'-קווין נקודו | 13 בפברואר 1995 | 2 | 0 | טורקיהטורקיה בשיקטש |
| 9 | חלוץ | ז'אן פייר נסמה | 1 במאי 1993 | 4 | 0 | שווייץשווייץ יאנג בויז ברן |
| 10 | חלוץ | ונסן אבובקאר (קפטן) | 22 בינואר 1992 | 91 | 33 | טורקיהטורקיה בשיקטש |
| 11 | חלוץ | כריסטיאן באסוגוג | 18 באוקטובר 1995 | 43 | 7 | הרפובליקה העממית של סיןהרפובליקה העממית של סין שאנגחאי שנחווה |
| 12 | חלוץ | קרל טוקו אקמבי | 14 בספטמבר 1992 | 51 | 12 | צרפתצרפת ליון |
| 13 | חלוץ | אריק מקסים צ'ופו-מוטינג | 23 במרץ 1989 | 69 | 19 | גרמניהגרמניה באיירן מינכן |
| 20 | חלוץ | בריאן אמבאומו | 7 באוגוסט 1999 | 3 | 0 | אנגליהאנגליה ברנטפורד |
| 26 | חלוץ | סואיבו מארו | 3 בדצמבר 2000 | 3 | 1 | קמרוןקמרון קוטון ספורט |

שחקנים מפורסמים
---------------

* לורן ביסאן-אטאמה מאייר
* מארק ויוויאן פו
* סלומון אלומבה
* סמואל אטו
* ג'ואל מאטיפ
* פטריק מבומה
* רוז'ה מילה
* ריגוברט סונג
* אלכס סונג
* פרנסואה אומאם-ביאיק
* סיריל מקנאקי

שיאי שחקנים
-----------

נכון ל-27 בינואר 2024. 

שחקנים **מודגשים** הם שחקנים שעדיין פעילים בנבחרת.
### שיאני ההופעות

**ריגובר סונג** שיאן ההופעות (137) בנבחרת קמרון בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | ריגובר סונג | 1993 – 2010 | **137** | 5 |
| 2 | סמואל אטו | 1997 - 2014 | **118** | 56 |
| ז'רמי | 1996 – 2010 | 13 |
| 4 | עמנואל קונדה | 1979 – 1992 | **102** | 17 |
| 5 | **ונסן אבובקאר** | **2010 - הווה** | **100** | 37 |
| 6 | **ניקולאס נקולו** | **2008 - הווה** | **83** | 2 |
| 7 | ז'אק סונגו'ו | 1984 - 2002 | **80** | 0 |
| 8 | רוז'ה מילה | 1973 - 1994 | **77** | 43 |
| 9 | פרנסואה עומאם-ביאיק | 1985 - 1998 | **73** | 26 |
| קרלוס קאמני | 2001 - 2019 | 0 |
| **אריק מקסים צ'ופו-מוטינג** | **2010 - הווה** | 20 |

### מלכי השערים

**סמואל אטו** מלך שערי (56) נבחרת קמרון בכל הזמנים.

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | סמואל אטו | 1997 - 2014 | **56** | 118 | 0.47 |
| 2 | רוז'ה מילה | 1973 - 1994 | **43** | 77 | 0.56 |
| 3 | **ונסן אבובקאר** | **2010 - הווה** | **37** | 100 | 0.37 |
| 4 | פטריק מבומה | 1995 – 2004 | **33** | 57 | 0.58 |
| 5 | פרנסואה עומאם-ביאיק | 1985 - 1998 | **26** | 73 | 0.36 |
| 6 | אלפונס טשאמי | 1988 – 2004 | **21** | 57 | 0.37 |
| 7 | **אריק מקסים צ'ופו-מוטינג** | **2010 - הווה** | **20** | 73 | 0.27 |
| 8 | פייר וובו | 2003 - 2014 | **19** | 58 | 0.33 |
| 9 | עמנואל קונדה | 1979 – 1992 | **17** | 102 | 0.17 |
| 10 | אנדרה קאנה-ביאיק | 1985 - 1994 | **15** | 59 | 0.25 |

קישורים חיצוניים
----------------

ויקישיתוף מדיה וקבצים בנושא **נבחרת קמרון בכדורגל** בוויקישיתוף
* 

* אתר האינטרנט הרשמי של נבחרת קמרון בכדורגל (בצרפתית)
* אור קרמר, מלך האריות: אטו חולם להצעיד את קמרון קדימה, באתר nrg‏, 30 במאי 2010

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אפריקה (CAF) |
| --- |
| 

|  |
| --- |
| אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • זנזיבר(**1**) • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • ראוניון(**1**) • רואנדה • תוניסיה
**1**-נבחרות אלה מוכרות על ידי ה-CAF אך אינן מוכרות על ידי פיפ"א |

 |